अर्नब के लीक हुए चैट पर मंत्रिमंडल में चर्चा : देशमुख
नासिक: अर्नब गोस्वामी और ‘बार्क’ के पूर्व मुख्य कार्यकारी अधिकारी पार्थ दासगुप्ता के बीच सोशल मीडिया पर हुई बातचीत के बारे में महाराष्ट्र सरकार जानकारी एकत्र कर रही है।
राज्य के गृहमंत्री अनिल देशमुख ने यह जानकारी दी और कहा कि इस मुद्दे पर मंगलवार को मंत्रिमंडल की बैठक में चर्चा की जाएगी।
गौरतलब है कि गोस्वामी और दासगुप्ता के बीच हुई बातचीत लीक हो गई थी जिसमें बालाकोट और पुलवामा हमले जैसे संवेदनशील मुद्दों का उल्लेख किया गया है।
देशमुख ने सोमवार रात को यहां संवाददाताओं से कहा कि ऐसी संवेदनशील जानकारी गोस्वामी को कैसे मिली यह एक बड़ा प्रश्न है।
उन्होंने कहा, “अर्नब गोस्वामी और पार्थ दासगुप्ता के बीच हुई बातचीत के बारे में हम जानकारी एकत्र कर रहे हैं। उस चैट में बालाकोट और पुलवामा हमले जैसे संवेदनशील मुद्दों का उल्लेख किया गया है। अर्नब को यह सूचना कैसे मिली यह बड़ा प्रश्न है।”
उन्होंने कहा कि मंगलवार को मुंबई में राज्य मंत्रिमंडल की बैठक होने वाली है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva bho_Deva awa_Deva hin_Deva hin_Deva hin_Deva awa_Deva hin_Deva